Shuaibu Isa Lau (an haife shi a ranar 27 ga watan Nuwamban shekara ta 1960) sanata ne na Tarayyar Najeriya daga Jihar Taraba . Yana wakiltar Taraba ta Arewa a majalisar dokokin Najeriya ta tara. Sanata Lau shi ne Shugaban, Kwamitin Majalisar Dattawa kan Sayen Kayan Jama'a. Lau dan jam'iyyar PDP ne. Yankin Sanatan Arewa, ya mamaye kananan hukumomi shida: ( Jalingo, Yorro, Zing, Lau, Ardo Kola da Karim Lamido ). An haifi Shuaibu Isa Lau a karamar hukumar Lau a cikin jihar Taraba ranar 27 ga watan Nuwamban shekara ta 1960 cikin dangin Alhaji Isa Ali da Hajiya Zainab Isa Ali. Ya fara karatunsa na ilimi a Makarantar Firamare ta Makarantar Lau, daga shekara ta 1969 zuwa shekarata 1975 sannan kuma Kwalejin Janar Murtala Muhammed, Yola don samun takardar shedar kammala karatun sakandare tsakanin shekara ta 1975 zuwa shekara ta 1980. Bayan haka, ya ci gaba zuwa Makarantar Nazarin Asali, Jami’ar Ahmadu Bello, Zariya a cikin shekara ta 1980, sannan daga baya ya koma bangaren Injiniya inda ya samu digiri na farko a kan Injiniya a shekara ta 1984.